ระยะหลังๆ เบื่อกับการจราจรที่หนาแน่นของ "สุขุมวิท" จริงๆ เลยเปลี่ยนบรรยากาศมาตะลุยการบริการของขนส่งมวลชนทุกประเภท เหมือนเป็นการผจญภัย ไม่ว่าจะเป็น "ขึ้นรถเมล์, นั่งเซกับพี่วิน, บินไปกับบีทีเอส, เข็ดกับส่งรถแท็กซี่, เดินทางพันลี้ด้วยเท้า" กว่าจะถึงที่หมายก็ไวดีกว่าขับรถเองเป็นไหนๆ นึกจะหลับจะเดินไปไหนแวะกินอะไรข้างทาง นึกจะเดินเข้าห้างที่มีทางเขื่อมกับบีทีเอสก็ง่ายประหยัดเวลาแถมไม่เหนื่อยล้าสายตาด้วยสิ แล้วโชคชะตาที่ทำให้ผมมาเจอร้านนี้ก็เพราะมาลงรถที่ "แยกเอกมัย" ครั้นจะขึ้นรถไฟฟ้ามาลงบางนาก็เอ๊ยรอรถเมล์ดีกว่า ประมาณอยากโหนกับการจราจรช่วงเย็นวันสุดที่ "รถโคตรจะติด" แต่แล้วสวรรค์ประทานอาหารข้างทางมาให้ซึ้งอยากจะมาบอกต่อเหลือเกิน กับร้านรถเข็นธรรมดาๆ ที่ดู(หมูย่าง)ไม่ธรรมดาเจ้านี้ครับ

- หมูปิ้งสูตรฮ่องกง หมูมหัศจรรย์ เป็นร้านรถเข็นที่ (พร้อมจะแล่นหนีเทศกิจได้ทุกเมื่อ) จอดปิ้งกันบนทางเท้าหน้าเซเว่นวัดธาตุทองซึ่งผมไม่รู้ว่าเขาประจำอยู่ที่ตรงนี้หรือเปล่านะครับ เพราะว่าผมเองก็เพิ่งเคยเห็นวันนี้เอง ยืนมองจดๆ จ้องๆ อยู่พักนึงว่าจะเอาไงดีว้าา จะซื้อเดี๋ยวรถมากำลังเคี้ยวตุ้ยๆ กระโดดขึ้นรถเดี๋ยวแอร์จะพากลิ่น "หมูปิ้งที่มันไม่เหมาะกับสถานการในสถานที่ปรับอากาศเท่าไหร่" จะซื้อกลับบ้านก็ส่งกลิ่นอยู่ดี ซึ่งผมเองก็ไม่ค่อยพิศมัยในอาหารแบบ "ข้าวเหนียวหมูย่าง" ซักเท่าไหร่ แต่ด้วยความน่ารับประทานของเขาทำให้ผม "เอาวะกินก็กินรถมาก็ช่าง เดี๋ยวกลับบีทีเอสเอา" เลยจัดซัดริมถนนกันเลยทีเดียว

- บรรยากาศการกิน หมูปิ้งสูตรฮ่องกง หมูมหัศจรรย์ ก็มือนึงถือหมู อีกมือถือโทรศัพท์ ได้รสชาติหมูปิ้งผสมควันรถ บางครั้งก้ดีเหมือนกัน คนเยอะตรงข้ามเกตเวย์เดินกันให้เพียบ

- คุณภาพของอาหารและราคา หมูปิ้งสูตรฮ่องกง หมูมหัศจรรย์ แค่ 10 บาท สามารถส่งผม "ขึ้นสวรรค์แล้วโดนถีบลงมาเดินดินดังเดิมชั่วขณะ จนลืมไปว่า เฮ๊ยนี่เราอยู่ตรงนี้หรอ" ฟังดูอาจจะเว่อร์ไปแต่ต้องบอกว่า "โคตรอร่อย" (ขออภัยที่ฟังดูไม่สุภาพแต่มันเป็นเช่นนั้นจริงๆ อยากใช้คำอื่นแต่คำนี้เหมาะสมที่สุด) มันแบบ "เนื้อนุ่มหวานนำนิดๆ เค็มหน่อยๆ ยิ่งตรงส่วนที่เป็นมันหมูที่ไม้นึงจะมี 2 ชิ้นสลับกับเนื้อหมูที่ผ่านการหมักมาดีมากๆ ประมาณ 3 ชั้น เกิดมาตั้งแต่กินหมูปิ้งมา นี่อร่อยที่สุดจริงๆ ครับ" ไม้ก็เรียกว่าใหญ่สำหรับราคา 10 บาท ปกติต้องตามด้วยข้าวเหนียว แต่นี่ไม่ต้องกินเปล่าๆ เลย แบบว่าอย่างที่บอกกลัวกลิ่นหมูคละคลุ้งในรถปรับอากาศ ผมเลยขอซื้อแค่ "ไม้เดียว" แล้วเดินกัดเตรียมย้อนไปขึ้นบีทีเอส ทันใดนั้นเอง "ผมย้อนกลับมาเพื่อซื้ออีกไม้" พร้อมกับเอาไงดีนะอยากซื้อกลับบ้านด้วย แต่ผมเป็นห่วงเรื่องกลิ่นจริงๆ ครับ เพราะไม่ว่าจะเป็นรถเมล์หรือรถไฟฟ้า ตอนเย็นคนแน่นอัดเป็นปลากระป๋อง เลยตัดใจไม่เอาดีกว่าจึงทำให้ 20 บาท ที่ผมจ่ายไปทำให้ผมเริ่มคิดทันทีว่าจะบรรยายเชียร์ร้านเขายังไงดีนะ เพราะว่าของเขาอร่อยจริงๆ คนขายก็ดีนะครับ จริงๆ ทรงแบบนี้เรียกว่า "6 โมงเย็นเตรียมตั้งวงเฮฮากับเพื่อนแล้วทรงเขา" แต่ดูขยันอดทนดีน่าสนับสนุนนะครับ เพราะผมประทับใจที่ผมไปยืนถ่ายรูปหน้าร้านเขาสักพักนึง แล้วสุดท้ายผมซื้อไม้เดียว (ตอนแรก) แต่พ่อค้าก็ไม่ว่าหรือส่งสายตาว่า "มันจะถ่ายไปทำไมของมันวะ" ณ เวลานี้ผมยังนึกถึงรสชาติและเสียดายที่เอามันกลับมาด้วยไม่ได้จริงๆ ครับ

- มุมมอง Metto ต้องไปซื้อกันให้ได้เลยนะครับ ผมไม่ร้ว่าเขามีสาขาหรือเปล่า เพราะลักษณะร้านที่เขียนเบอร์โทรไว้น่าจะมีแบบหลายเส้นหลายสายเพราะเป็นรถเข็น ใครผ่านไปแถวนั้นผมเองก็ลืมถามว่าขายที่นี่ทุกวันหรือเปล่า เพราะตอนนั้นคิดหลายเรื่องจัด ยังไงถ้าใครมาแถวนี้ หรือมาทำบุญที่วัดธาตุทอง หรือมาเที่ยวเกตเวย์ หรือมาต่อรถเมล์รถไฟฟ้า ลองเดินมาซักนิดนึงครับ น่าจะประจำอยู่หน้าเซเว่นสาขานั้นแหละ เสียเวลาไม่มากแล้วจะได้ของดีมากจริงๆ ทุกอย่างดูสะอาดทั้งเตาและสีของเนื้อหมู ย่างดีดูจากรูปครับสีสันสวยงามน่ารับประทาน หรือซื้อไปฝากลูกหลาน "คงจะมีแต่คนบอกซื้อที่ไหนมาอะ 555" ขอออกนอกหน้าหน่อยเพราะผมชื่อชอบร้าน หมูปิ้งสูตรฮ่องกง หมูมหัศจรรย์ ซึ่งมัน "มหัศจรรย์จริงๆ จนผมต้องลัดคิวมารีวิวก่อนเลยครับ สุดยอดดดดดด

สำหรับวันนี้สวัสดีครับ (29 August 2014)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2014 Metto All Rights Reserverd.